CELEX: 62010CN0564
Language: et
Date: 2010-12-02 00:00:00
Title: Kohtuasi C-564/10: Eelotsusetaotlus, mille on esitanud Bundesverwaltungsgericht (Saksamaa) 2. detsembril 2010 — Bundesanstalt für Landwirtschaft und Ernährung versus Pfeifer & Langen Kommanditgesellschaft

5.3.2011   
            
            
               ET
            
            
               Euroopa Liidu Teataja
            
            
               C 72/4
            
         Eelotsusetaotlus, mille on esitanud Bundesverwaltungsgericht (Saksamaa) 2. detsembril 2010 — Bundesanstalt für Landwirtschaft und Ernährung versus Pfeifer & Langen Kommanditgesellschaft
   (Kohtuasi C-564/10)
   2011/C 72/06
   Kohtumenetluse keel: saksa
   
      Eelotsusetaotluse esitanud kohus
   
   Bundesverwaltungsgericht
   
      Põhikohtuasja pooled
   
   
      Kaebuse esitaja: Bundesanstalt für Landwirtschaft und Ernährung
   
      Vastustaja: Pfeifer & Langen Kommanditgesellschaft
   
      Eelotsuse küsimused
   
   
               1.
            
            
               Kas määruse (1) artiklit 3 kohaldatakse ka selliste intressinõuete aegumisele, mis tuleb lisaks eeskirjade eiramise tõttu alusetult saadud soodustuse tagasimaksmisele tasuda siseriikliku õiguse kohaselt?
            
         
               2.
            
            
               Kui esimesele küsimusele vastatakse jaataval, siis kas aegumistähtaja pikendamisel, mida näeb ette määruse artikli 3 lõige 3, tuleb silmas pidada üksnes tähtaja kestust või tuleb arvesse võtta ka siseriiklikke õigusnorme, mille kohaselt hakatakse aegumistähtaega arvestama, ilma et selleks oleks vaja täiendavaid asjaolusid, alles selle kalendriaasta lõpust, mil (käesolevas asjas: intressi-)nõue tekib?
            
         
               3.
            
            
               Kas aegumistähtaega hakatakse ka intressinõuete puhul arvestama eiramise toimepanekust või jätkuva või korduva eiramise lõppemisest isegi siis, kui intressinõuded puudutavad alles hilisemaid perioode ja tekivad seetõttu alles hiljem? Kas määruse artikli 3 lõike 1 teise lõigu kohaste jätkuvate või korduvate eiramiste korral hakatakse aegumist ka intressinõudeid silmas pidades arvestama alles eiramise lõppemise hetkest?
            
         
               4.
            
            
               Millal lõpeb katkestav mõju, mis on määruse artikli 3 lõike 1 kolmanda lõigu teise lause kohaselt pädeva asutuse otsusel, millega kõnealune (käesolevas asjas: intressi-)nõue põhimõtteliselt tuvastatakse?
            
         
      (1)  Nõukogu 18. detsembri 1995. aasta määrus (EÜ, EURATOM) nr 2988/95 Euroopa ühenduste finantshuvide kaitse kohta (EÜT L 312, lk 1; ELT eriväljaanne 01/01, lk 340).